### | | | | --- | --- | | | | | --- | | **Byråd** 30. oktober 2018 Sagsnr. 710-2018-36310 Dok.nr. 710-2018-395283 Ulf Møller | | 169.                Mulighed for placering af skovgravplads i [adresse] - Åbent

###

|  |  |
| --- | --- |
| Tidl. politisk behandling | BY, 26.09.17, pkt. 110 |
| Forventet sagsgang | PU, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til et konkret
forslag om etablering af en skovbegravelsesplads i [adresse].

Byrådet besluttede 26. september 2017, at oversende et
forslag fra Enhedslisten om etablering af en skovbegravelsesplads til
behandling i Teknik- og Miljøudvalget. Sagen forelægges i Planudvalget, idet
det fra 1. januar 2018 er Planudvalget, der varetager de overordnede planlægningsopgaver.

En Jan Andersen eller skovbegravelsesplads er en
urnegravplads i et område med skov. Området kan være kirkelig indviet og ligge
i forbindelse med en kirkegård. Det kaldes ofte for en skovkirkegård. I
overensstemmelse med det stillede forslag ses der i denne sag på
skovgravpladser på ikke indviet jord, der er anvendelig for alle trosretninger.
Kirkeministeriet skal godkende alle begravelsespladser og vedtægter.

Ideen med en Jan Andersen er, at den døde kan blive stedt
til hvile i naturlige omgivelser. De pårørende skal ikke tænke på vedligehold
af gravpladsen, men der vil stadig være et område, hvor den afdøde kan mindes.

Begrebet Jan Andersen er relativ nyt i [adresse], men findes
i andre lande. Den første skovgravplads i [adresse] blev åbnet i 2014 i
[adresse] i Odense, efter en lovændring i begravelsesloven i 2008
muliggjorde det. I [adresse] er der udlagt et 100 x 100 meter skovområde som
en anonym gravplads. Her kan pårørende ikke deltage i urnenedsættelsen, og
gravpladserne må ikke markeres med sten, blomster eller lignende.

Ved etableringen af skovgravpladsen ved Odense vedtog
Byrådet en rammeændring for området i kommuneplanen, og der blev afholdt en
offentlig høring. Der er cirka nedsat 75 urner siden etableringen af gravpladsen,
og udgifterne forbundet med nedsættelsen betales af brugerne og beløber sig pt.
til 618 kr. Derudover betaler brugeren 2.300 kr. for at have gravpladsen i 10
år. Det svarer til betalingen for at få nedsat en urne på de ukendtes grav. Det
er Kirkegårdskontoret som håndterer nedsættelsen. Vedligeholdelsen af området
er ikke ændret og sker derfor fortsat over den normale drift i kommunen. Vedtægter
og information om skovgravpladsen i [adresse] ved Odense er vedlagt som
bilag 1.

En anden skovgravplads ligger ved Horsens og er privatejet.
Her er det muligt at markere pladsen med en naturlig sten med f.eks. initialer
eller ved en markering med en plade på et træ. Her kan man også reservere et
familiested og/eller et træ.

**VURDERING**

I tråd med det stillede forslag er der taget udgangspunkt i
at afdække muligheden for at etablere en skovgravplads i en række kommunale
skovområder. I vedlagte bilag findes beskrivelse af mulige skovområder, med
angivelse af fordele og ulemper ved de enkelte områder.

Skovområderne er vurderet ift. følgende kriterier:

· Området skal være tilgængelig for gående og gerne handicappede.

· Der skal være parkeringsmuligheder i nærheden.

· Området forventes at have et skovudtryk.

· Området skal have en vis størrelse.

· Området er ikke kirkeligt indviet, men kan godt ligge i
tilknytning til en kirkegård.

· Er der bygge- og beskyttelseslinjer, fredninger, fredsskov eller
andre beskyttelseshensyn.

· Området skal ligge minimum 100 meter fra nærmeste
drikkevandsboring.

Efter gennemgang af områderne vurderer Teknik og Kultur, at
en del af [adresse] ved [adresse] vil være den bedste løsning til en
offentlige skovgravplads.

Der bør stilles følgende bestemmelser for brug af området:

· Urnen skal være af ler, bark eller andet let nedbrydeligt
materiale, og eventuelle metalrester skal være fjernet fra asken.

· [adresse] bestemmer hvor urnerne nedgraves.

· Det er ikke muligt at deltage ved urnenedsættelsen.

· Gravstederne er anonyme gravsteder, men pårørende kan få et kort
med en cirka markering af nedgravning.

· Der må ikke ske anden beplantning end den for skoven naturligt
forekommende.

· Alle uanset trosretning kan få nedsat en urne i området.

· Gravstedet er fredet i minimum 10 år og kan ikke fornyes.

Skovgravpladsen vil være åben for offentlig adgang, hvor
alle kan færdes efter de gængse regler i naturbeskyttelsesloven for offentlige
skove. Det vil sige, at området ikke skal hegnes ind, men der kan godt markeres
med diskrete skilte, at der her ligger en Jan Andersen.

Etablering af en skovgravplads vil kræve godkendelse efter
planloven, skovloven og miljøbeskyttelsesloven. Herudover skal den godkendes af
Kirkeministeriet.

**ØKONOMI**

Der vil være udgifter i forbindelse med nedsættelse af urner
og registrering af gravsted. Det foreslås, at udgifterne hertil dækkes af
brugerbetaling efter cirkulære om beregning af kirkegårdstakster. Heri
faslægges det, at taksterne er underlagt de offentlige retsprincipper for
beregning af gebyrer. Taksterne må således ikke overstige de faktiske
omkostninger, der er forbundet med levering af den pågældende ydelse. Taksterne
skal dække de langsigtede gennemsnitsomkostninger.

Teknik- og Kultur forventer ikke, at der kommer ekstra
udgifter til drift af skovarealet, idet det fastholdes som natur.

**INDDRAGELSE**

Der vil ske orientering af naboer i det tilfælde at
skovgravpladsen placeres nær beboelsesejendomme.

I forbindelse med godkendelserne efter plan- og
skovlovgivningen vil der endvidere skulle gennemføres offentlig høring.

**INDSTILLING**

Direktøren for Teknik og Kultur indstiller til Byrådet:

1. At [adresse] arbejder videre med
etableringen af en skovgravplads i [adresse] i Hinnerup ved [adresse].

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt.

***Økonomiudvalget, 23. oktober 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Bilag 1 - Vedtægter og info om Jan Andersen i [adresse] i Odense | 710-2018-222375 |
| Bilag 2 - Mulige placeringer til skovgravplads | 710-2018-220760 |